b'\n_START_ARTICLE_\nLinia z\xc4\x83pezii\n_START_PARAGRAPH_\nLinia climatic\xc4\x83 a z\xc4\x83pezii, sau, pe scurt linia z\xc4\x83pezii este limita dintre suprafe\xc8\x9bele acoperite cu z\xc4\x83pad\xc4\x83 \xc8\x99i cele care nu au z\xc4\x83pad\xc4\x83.  Linia momentan\xc4\x83 a z\xc4\x83pezii variaz\xc4\x83 sezonal, put\xc3\xa2ndu-se g\xc4\x83si la altitudini semnificativ mai joase sau mai \xc3\xaenalte, depinz\xc3\xa2nd de sezon, condi\xc8\x9bii atmosferice \xc8\x99i climaterice ale momentului, \xc8\x99i altele. Linia permanent\xc4\x83 a z\xc4\x83pezii este curba de nivel deasupra c\xc4\x83reia z\xc4\x83pada exist\xc4\x83 de-a lungul \xc3\xaentregului an._NEWLINE_Linia z\xc4\x83pezii, care este simultan \xc8\x99i zona minim\xc4\x83 topografic\xc4\x83 la care poate exista un \xe2\x80\x9ecovor de z\xc4\x83pada\xe2\x80\x9d, este o linie neregulat\xc4\x83 de-a lungul suprafe\xc8\x9bei terenului la care acumularea de ap\xc4\x83 \xc3\xaen stare solid\xc4\x83 echivaleaz\xc4\x83 abla\xc8\x9bia, care este suma evapor\xc4\x83rii \xc8\x99i a topirii. Linia real\xc4\x83 a z\xc4\x83pezii variaz\xc4\x83 mult \xc3\xaen altitudine \xc8\x99i "design", depinz\xc3\xa2nd de mai mul\xc8\x9bi factori, a\xc8\x99a cum sunt altitudinea, latitudinea, sezonul anului, precipita\xc8\x9biile (solide \xc8\x99i lichide), orientarea pantelor monatane, temperatura medie anual\xc4\x83, mi\xc8\x99c\xc4\x83rile aerului. _NEWLINE_La latitudini ridicate, \xc3\xaen apropierea polilor, unde temperaturile medii anuale sunt sc\xc4\x83zute, linia efectiv\xc4\x83 a z\xc4\x83pezii este de joas\xc4\x83 altitudine. La latitudini joase, la tropice sau \xc3\xaen apropierea ecuatorului, linia z\xc4\x83pezii se g\xc4\x83se\xc8\x99te la altitudini foarte mari (de obicei, de la 4.000 de metri \xc3\xaen sus). Consider\xc3\xa2nd largi suprafe\xc8\x9be, corespunz\xc3\xa2nd defini\xc8\x9biei primare a no\xc8\x9biunii, termenul linia climatic\xc4\x83 a z\xc4\x83pezii, care variaz\xc4\x83 \xc3\xaen contur \xc8\x99i latitudine, corespunz\xc4\x83tor cu varia\xc8\x9biile climatice globale, poate fi folosit cu acurate\xc8\x9be. Similar, \xc3\xaen timpul perioadelor glaciare, linia climatic\xc4\x83 a z\xc4\x83pezii a fost mai cobor\xc3\xa2t\xc4\x83 cu orice \xc3\xaentre 600 \xc8\x99i 1.200 de metri.\n_START_SECTION_\nGeneralit\xc4\x83\xc8\x9bi\n_START_PARAGRAPH_\nTermenul de linia climatic\xc4\x83 a z\xc4\x83pezii este un termen general pentru limita schimb\xc4\x83toare sezonal dintre suprafe\xc8\x9bele acoperite de z\xc4\x83pad\xc4\x83 (\xc8\x99i ghea\xc8\x9b\xc4\x83) \xc8\x99i cele neacoperite. Defini\xc8\x9biile liniei z\xc4\x83pezii au diferite varia\xc8\x9biuni depinz\xc3\xa2nd de accentuarea pe aspectul temporal sau cel spa\xc8\x9bial. \xc3\x8en diferite regiuni, schimbarea altitudinii \xc8\x99i configura\xc8\x9biei linii z\xc4\x83pezii, la sf\xc3\xa2r\xc8\x99itul sezonului de topire, reflect\xc4\x83 corespunz\xc4\x83tor dinamica sezonului._NEWLINE_Altitudinea \xc8\x99i conforma\xc8\x9bia final\xc4\x83 a liniei z\xc4\x83pezii \xc3\xaen mediile ecologice montane este subiect al variabilit\xc4\x83\xc8\x9bii climatice, fiind diferit\xc4\x83 de la an la an. Ast\xc4\x83zi, linia z\xc4\x83pezii este monotorizat\xc4\x83 folosind camere automate, fotografie aerian\xc4\x83 ori imagini satelitare. Datorit\xc4\x83 acestei accesibilit\xc4\x83\xc8\x9bi aeriene \xc8\x99i spa\xc8\x9biale, linia z\xc4\x83pezii poate fi determinat\xc4\x83 oriunde, relativ u\xc8\x99or \xc8\x99i cu mare precizie. Acest aspect al determin\xc4\x83rii liniei z\xc4\x83pezii este extrem de folositoare oriunde, dar mai ales \xc3\xaen zonele greu accesibile terestru. \xc3\x8en acela\xc8\x99i timp, linia z\xc4\x83pezii, at\xc3\xa2t cea instantanee c\xc3\xa2t \xc8\x99i cea sezonal\xc4\x83, devin importante variabile \xc3\xaen modelarea hidrologic\xc4\x83.\n_START_SECTION_\nAlte denumiri ale liniei z\xc4\x83pezii\n_START_PARAGRAPH_\nAltitudinea medie a liniei z\xc4\x83pezii tranzi\xc8\x9bionale este denumit\xc4\x83 linia climatic\xc4\x83 a z\xc4\x83pezii, fiind utilizat\xc4\x83 ca un parametru important \xc3\xaen clasificarea regiunilor naturale \xc3\xaen func\xc8\x9bie de condi\xc8\x9biile climatice. Astfel, limita dintre zona de acumulare \xc8\x99i zona de abla\xc8\x9bie reprezint\xc4\x83 exact linia z\xc4\x83pezii, denumit\xc4\x83 - datorit\xc4\x83 acestei perspective - \xc8\x99i altitudinea liniei de echilibru (\xc3\xaen englez\xc4\x83, [The] equilibrium line altitude, acronim ELA).  _NEWLINE_O alt\xc4\x83 denominalizare a conceptului, referindu-se la modul \xc3\xaen care dimensiunile ghe\xc8\x9barilor variaz\xc4\x83 anual, este linia anual\xc4\x83 a z\xc4\x83pezii. Regiunea ghe\xc8\x9barului de sub aceast\xc4\x83 linie fusese parte a acelei por\xc8\x9biuni a ghe\xc8\x9barului care fusese obiectului unei topiri par\xc8\x9biale a acestuia. Termenul linia orografic\xc4\x83 a z\xc4\x83pezii este utilizat pentru a descrie linia z\xc4\x83pezii pe orice alt\xc4\x83 suprafa\xc8\x9b\xc4\x83 dec\xc3\xa2t cea a unui ghe\xc8\x9bar. Termenul linia regional\xc4\x83 a z\xc4\x83pezii este utilizat pentru a descrie zone ample.  \xc3\x8en sf\xc3\xa2r\xc8\x99it, termenul linia permanent\xc4\x83 a z\xc4\x83pezii descrie altitudinea la care z\xc4\x83pada persist\xc4\x83 \xc3\xaen tot timpul anului.\n_START_SECTION_\nLinia z\xc4\x83pezii a diferitelor regiuni ale globului\n_START_PARAGRAPH_\nCombina\xc8\x9bia local\xc4\x83 de altitudine \xc8\x99i latitudine are un rol \xc3\xaen conturul \xc8\x99i plasamentul exact al liniei z\xc4\x83pezii \xc3\xaentr-un caz particular. La ecuator sau \xc3\xaen apropierea acestuia, este de obicei situat\xc4\x83 \xc3\xaen jur de 4.500 de metri altitudine, deasupra nivelului m\xc4\x83rii._NEWLINE_Pe m\xc4\x83sur\xc4\x83 ce se \xc3\xaenainteaz\xc4\x83 spre cele dou\xc4\x83 tropice, Racului \xc8\x99i Capricornului, interesant este c\xc4\x83 linia z\xc4\x83pezii mai \xc3\xaent\xc3\xa2i cre\xc8\x99te, ajung\xc3\xa2nd la un maximum de circa 5.500 - 5.700 de m, \xc3\xaen cazul mun\xc8\x9bilor Himalaya, afla\xc8\x9bi \xc3\xaen emisfera nordic\xc4\x83, respectiv la lipsa permanent\xc4\x83 a z\xc4\x83pezii, din cauza aridit\xc4\x83\xc8\x9bii extreme, \xc3\xaen cazul Anzilor Cordilieri, afla\xc8\x9bi \xc3\xaen emisfera sudic\xc4\x83. Apoi, pe m\xc4\x83sur\xc4\x83 ce latitudinea cre\xc8\x99te, linia z\xc4\x83pezii coboar\xc4\x83 continuu, fiind \xc3\xaen cazul Alpilor la altitudinea de circa 3.000 de metri, mai apoi sc\xc4\x83z\xc3\xa2nd continuu, ajung\xc3\xa2nd astfel \xc3\xaen apropierea calotelor polare s\xc4\x83 fie la nivelul m\xc4\x83rii, identific\xc3\xa2ndu-se total cu z\xc4\x83pada \xc8\x99i ghea\xc8\x9ba permanente, specifice climatului local, cel polar. _NEWLINE_\xc3\x8en cele dou\xc4\x83 emisfere, pe fe\xc8\x9bele montane care sunt situate spre ecuator, cea sudic\xc4\x83, \xc3\xaen cazul emisferei nordice, respectiv cea nordic\xc4\x83, \xc3\xaen cazul emisferei sudice, linia z\xc4\x83pezii se formeaz\xc4\x83 la altitudini mai ridicate, datorit\xc4\x83 expunerii solare directe mai \xc3\xaendelungate. Analog, pe fe\xc8\x9bele situate spre poli, cea nordic\xc4\x83 (\xc3\xaen emisfera nordic\xc4\x83) \xc8\x99i cea sudic\xc4\x83, \xc3\xaen emisfera sudic\xc4\x83, din cauza expunerii directe solare mai sc\xc4\x83zute, linia z\xc4\x83pezii se formeaz\xc4\x83 la altitudini mai joase. .\n_START_SECTION_\nEchilibrul liniei ghe\xc8\x9barilor\n_START_PARAGRAPH_\nLinia de echilibru a ghe\xc8\x9barilor reprezint\xc4\x83 zona de tranzi\xc8\x9bie dintre zonele de abla\xc8\x9bie \xc8\x99i acumulare ale precipita\xc8\x9biilor solide ale apei. Depinz\xc3\xa2nd de grosimea ghe\xc8\x9barului, aceast\xc4\x83 linie este variabil\xc4\x83 \xc3\xaentruc\xc3\xa2t depinde de masa efectiv\xc4\x83 de ghea\xc8\x9b\xc4\x83 din fiecare zon\xc4\x83. Indicii de acumulare \xc8\x99i abla\xc8\x9bie pot fi de asemenea folosi\xc8\x9bi pentru localizarea punct cu punct a acestei curbe. _NEWLINE_Determinarea traseului acestei linii, precum \xc8\x99i a valorilor sale punctuale, \xc3\xaen toate punctele ghe\xc8\x9barului, este un indiciu foarte important \xc3\xaentruc\xc3\xa2t datorit\xc4\x83 acestei linii se poate determina cre\xc8\x99terea, stagnarea sau descre\xc8\x99terea masei \xc8\x99i volumului acestui ghe\xc8\x9bar. Prezen\xc8\x9ba liniei de echilibru \xc3\xaentr-o pozi\xc8\x9bie mai ridicat\xc4\x83 va indica cre\xc8\x99terea ghe\xc8\x9barului. Similar, prezen\xc8\x9ba mai joas\xc4\x83 a acestei linii va indica descre\xc8\x99terea, deci topirea ghe\xc8\x9barului. Zona terminus a unui ghe\xc8\x9bar avanseaz\xc4\x83 sau se retrage bazat pe pozi\xc8\x9bia acestei linii de echilibru a ghe\xc8\x9barului._NEWLINE_Oamenii de \xc8\x99tiin\xc8\x9b\xc4\x83 folosesc senzori de distan\xc8\x9b\xc4\x83 pentru a estima mai precis localizarea acestei linii a ghe\xc8\x9barilor \xc3\xaen \xc3\xaentreaga lume. Cu ajutorul imaginilor luate din satelit, se poate determina cu o precizie destul de mare, dac\xc4\x83 ghe\xc8\x9barii cresc, stagneaz\xc4\x83 sau descresc. Aceste metode interdisciplinare sunt extrem de folositoare pentru estimarea varia\xc8\x9bei globale a masei de ghea\xc8\x9b\xc4\x83 din ghe\xc8\x9bari \xc3\xaentruc\xc3\xa2t accesarea direct\xc4\x83 a acestora este foarte dificil\xc4\x83. De asemenea, ajut\xc4\x83 foarte mult la estimarea mai corect\xc4\x83 a schimb\xc4\x83rilor climatice pe tot globul, deci la determinarea varia\xc8\x9biilor medii globale ale climei \xc8\x99i ale climatelor.\n_START_SECTION_\nRecorduri\n_START_PARAGRAPH_\nCel mai \xc3\xaenalt munte aflat sub limita limita z\xc4\x83pezii este es  Ojos del Salado un v\xc3\xa2rf montan din Anzi cordilieri, mai exact din de\xc8\x99ertul Atacama.'